ኢህአዴግ  በ10ኛው ጉባኤ  የህዝቡን አደራ  ለመወጣት የሚያስችሉ አቅጣጫዎችንና  ውሳኔዎችን  ያስተላልፋ  – አቶኃይለማሪያም  ደሳለኝ
-የኢህአዴግ በ10ኛው ጉባኤ የህዝቡን አደራ ለመወጣት  የሚያስችሉ አቅጣጫዎችንና ውሳኔዎችን ያስተላልፋል ተብሎ እንደሚጠበቅ የኢህአዴግ ሊቀመንበር አቶ ኃይለማሪያም  ደሳለኝ አስታወቁ ።በዛሬው ዕለት  “ህዝባዊ አደራን በላቀዕድገትና ትራንስፎርሜሽን” በሚል መሪቃል በመቐለ ከተማ በተጀመረው 10ኛው የኢህአዴግ ጉባኤ ላይ  የመክፈቻ  ንግግር ያደረጉት  አቶ ኃይለማሪያም  እንደገለጹት ኢህአዴግ  ህዝቡ በበሳል ውሳኔ  የሠጠውን  ታላቅ ህዝባዊና  ከፍተኛ አደራ ለመወጣት የሚያስችሉ አቅጣጫዎችንና ውሳኔዎችን በጉባኤው እንደሚያስላልፍ ተናግረዋል ።ኢህአዴግ በሁለተኛው የዕድገትና ትራንስፎርሜሽን ዕቅድ የህዝቡን ጥያቄዎች ለመመለስ የሚያስችለውን አቅጣጫዎች በትክክል ለማስቀመጥ ልዩ ልዩ የህብረተሰብ ክፍሎች ተወካዮችን በተለያዩ የውይይት መድረኮች በማሳተፍ የዘላቂ ልማት ግቦችን ይበልጥ ለማሳከት እንደሚሠራ ገልጸዋል ።በሚቀጥሉት አምስት ዓመታት ሁለተኛውን የዕድገትና ትራንስፎርሜሽን ዕቅዱ  አገሪቱን መካከለኛ ገቢ ካላቸው አገራት ተርታ ለማሰለፍ የተያዘውን ራዕይ ዕውን ማድረግ የሚያስችሉ  ግቦችና መሠረታዊ አቅጣጫዎችንና እንዲሁም ዋና ዋና  ተግባራትን አካቶ የያዘ መሆኑን  አቶ ኃይለማሪያም  አያይዘው ገልጸዋል።ኢህአዴግ  ባለፈባቸው  የትግልና  የስኬት  መንገዶች ሁሉ  መላው የአገሪቱ ህዝቦችን  ከጎኑ ማሰለፉን የገለጹት  አቶ ኃይለማሪያም  ህዝቡም ወሳኙን  ሚና  በመጫወት  ለድርጅቱ ያለው አጋርነት ገልጸዋል ብለዋል ።እንደ አቶ ኃይለማርያም ገለጻ 10ኛው ድርጅታዊ ጉባኤው ኢህአዴግ በትጥቅ ትግሉ ወቅት እንደ ወርቅ በእሳት ተፈትኖ ያለፈበትን መድረክ በመድገም የዓለማ ጽናትንና ህዝባዊ ወገንተኝነትን ያለው ድርጅት  መሆኑን  ዳግም የሚያረጋግጥበት ጉባኤ ይሆናል ብለዋል ።ባለፉት 12 ዓመታት አገሪቱ  ፈጣንና መሠረተ ሰፊ የሆነ የአኮኖሚ ዕድገት  በመመዝገቡ ምክንያት  የአገሪቱ ሕዝቦች  በየደረጃው  ተጠቃሚነታቸው እያደገ መጥቷል ያሉት አቶ ኃይለማሪያም  ይበልጥ የተጠናከረው የኢኮኖሚ ዕድገትና ልማት  የህዳሴው ጉዞ  ወደፊት እንዲገሰግስ ማስቻሉን ተናግረዋል ።በአገሪቱ ሊፈቱ ከሚገባቸው ችግሮች መካከል የኪራይ ሰብሳቢነት ፖለቲካዊ ኢኮኖሚያዊ  በተለይ  በከተማዎች በመያዙን የጠቀሱት አቶ ኃይለማሪያም በጉባኤው  በዕቅድ ዘመኑ የነበሩ ድክመቶችንና ጥንካሬዎችን በጥልቀት በመገምገም የታዩ ጥንካሬዎችን ለማጎልበትና ድክመቶችን ለማረም የሚያስችሉ አቅጣጫዎችናውሳኔዎች እንደሚቀመጡ አስረድተዋል።በ5ኛው ጠቅላላ ምርጫ ህዝቡ ለኢህአዴግ ከፍተኛ ኃላፊነት መሥጠቱንና የያስተላለፋቸውን መልዕክቶች  በአግባቡ እንደሚረዳ  የገለጹት አቶ ኃይለማሪያም 10ኛው  ጉባኤ  ህዝቡ አደራ በሠጠበት  ማግሥት የሚካሄድ በመሆኑ ታሪካዊ ያደርገዋል ብለዋል ።10ኛው  የኢህአዴግ ጉባኤ  ከ ነሓሴ 22 እስከ 25  በመቐለ ከተማ  የሚካሄድ ሲሆን  የድርጅቱን የሥራ አስፈጻሚዎችን በመምረጥና ልዩ ልዩ ውሳኔዎችን ያስተላልፋል ተብሎ ይጠበቃል ።